Peter Madsen har ændret forklaring

Jens Møller fortæller desuden, at den sigtede Peter Madsen har givet forskellige forklaringer til politiet.

© Scanpix UC3 Nautilus i tal Vægt: Ca. 33 tons Længde: 17,76 m Bredde: 2 m Højde til periskop: Ca. 7 m Dykkedybde: 100 m Teoretisk dykkedybde: 470 m Overfladehastighed: 6,8 knob Neddykket hastighed: 3,5 knob Fremdrift: Diesel-elektriskKilde: RML Spacelab

Han vil dog ikke komme nærmere ind på, hvad der er ændret i forklaringen andet end at sige, at det handler om Peter Madsens forklaring om at have sat Kim Wall af på Refshaleøen omkring klokken 22.30 torsdag aften.

Læs også : Kranskib hæver sunket ubåd op til overfladen

- I og med at jeg siger, at der er givet forskellige forklaringer, så er det rigtigt, at så har vi siden fået noget andet forklaring, og så kan og vil jeg ikke sige mere om det.

Derudover forklarer Jens Møller, at det kan have været en bevidst handling, der fik ubåden til at gå ned.

- Det virker som om, at det er en bevidst handling, at ubåden er sunket, forklarer Jens Møller.

Ubåd er fortsat et muligt gerningssted

Drabschefen forklarer, at politiet brugte dagen i går på sammen med Forsvaret og et privat firma at få bjærget ubåden, som kom i havn omkring klokken 22.00. Herefter er det meste af natten gået med at få den tømt for vand under "hensyntagen til sporsikring".

- Vi betragter ubåden som et muligt gerningssted, og derfor er det også vigtigt, at vi gør tingene på den rigtige måde og i samarbejde med de eksperter, som skal bruges til det, forklarer Jens Møller.

Læs også : Ubådsejer sigtet for drab på svensk journalist: Nægter sig skyldig

Politiet holder lige nu en pause på stedet for at få ubåden helt tømt for vand, og herefter skal der ske en meget grundig sikring af spor, som formentlig vil tage resten af dagen.